**PASLAUGŲ PIRKIMO – PARDAVIMO SUTARTIS NR.**

**SPECIALIOSIOS SUTARTIES SĄLYGOS**

Vilnius

**LITGRID AB**, atstovaujama Click or tap here to enter text.Click or tap here to enter text. (toliau - **Pirkėjas)**,

ir

**UAB „Ekskomisarų biuras“**, atstovaujama Click or tap here to enter text. (toliau - **Pardavėjas)**,

remdamiesi LITGRID AB fizinės apsaugos ir reagavimo paslaugų pirkimo, pirkimo Nr. 710887, vykdyto atviro konkurso būdu,sąlygomis, Pardavėjo pateiktu pasiūlymu ir pirkimo rezultatais, sudarė šią pirkimo-pardavimo sutartį (toliau – **Sutartis**). Pirkėjas ir Pardavėjas kartu toliau vadinami – **Šalimis**, o kiekvienas atskirai – **Šalimi**.

|  |  |  |
| --- | --- | --- |
| **1. Sutarties dalykas** | 1.1. Pardavėjas įsipareigoja suteikti Pirkėjui Pardavėjo pasiūlyme nurodytas paslaugas ir paslaugų teikimui reikalingas prekes, atitinkančias Techninės specifikacijos reikalavimus (toliau - **Paslaugos**), Techninėje specifikacijoje nurodytu adresu, o Pirkėjas įsipareigoja priimti suteiktas Paslaugas ir už jas sumokėti Sutartyje nurodyta tvarka ir terminais. | |
| **2. Sutarties kaina ir mokėjimo tvarka** | 2.1. Sutarties kainos apskaičiavimo būdas: fiksuotas įkainis. | |
| 2.2. Sutarties kaina, įskaitant visus pratęsimus yra Pardavėjo pasiūlyme numatyta kaina: | 3 000 000,00 Eur be PVM;  630 000,00 Eur PVM;  3 630 000,00 Eur su PVM. |
| 2.3. Pirkėjas apmoka Pardavėjui už suteiktas Paslaugas ne vėliau kaip per 30 dienų nuo tinkamai pateiktos sąskaitos faktūros gavimo dienos. | |
| **3. Sutarties vykdymas** | 3.1. Pardavėjas Paslaugas teikia: | 24 mėnesius nuo Sutarties įsigaliojimo dienos, bet ne anksčiau kaip **2024 m. spalio 1 d**. |
| 3.2. Paslaugos teikiamos iki Sutarties 3.1 punkte nurodyto termino pabaigos arba kol bus pasiekta Sutartyje nurodyta Sutarties kaina, priklausomai nuo to, kuri iš šių sąlygų įvyks anksčiau. | |
| **4. Banko garantija** | 4.1. Pardavėjo sutartiniai įsipareigojimai užtikrinami 150 000,00 Eur dydžio banko garantija, pateikta Pirkėjui prieš sudarant sutartį. Banko garantija turi būti išduota vadovaujantis 7.5 priedu, Pirkėjui priimtino banko ir atitikti Bendrosiose Sutarties sąlygose ir Pirkimo sąlygose nustatytus reikalavimus. | |
| **5. Subtiekimas** | 5.1. Tiesioginio atsiskaitymo galimybė su subtiekėjais yra numatyta, trišalės sutarties projektas pridedamas. | |
| **6. Kitos Sutarties nuostatos** | 6.1. Pirkėjas turi teisę vienašališkai, nesikreipdamas į teismą, nutraukti Sutartį, apie tai ne vėliau kaip prieš 7 kalendorines dienas pranešdamas Pardavėjui jeigu Lietuvos Respublikos Vyriausybė Lietuvos Respublikos nacionaliniam saugumui užtikrinti svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų.  6.2. Bendrųjų Sutarties sąlygų 1.1 punktas papildomas m) papunkčiu:  „m) Draudžiama kilmė – Pardavėjo, Subtiekėjo, Ūkio subjekto, kurio pajėgumais remiamasi, ar juos kontroliuojančių asmenų, taip pat Prekių (įskaitant jų gamintojus dalis), Paslaugų kilmė yra iš Viešųjų pirkimų įstatymo 92 straipsnio 14/15 dalyje numatytame sąraše nurodytų valstybių ar teritorijų.“  6.3. Bendrųjų Sutarties sąlygų 2.2.1 punktas pakeičiamas iš išdėstomas taip:  „2.2.1. Elektroninė sąskaita faktūra ir su mokėjimu susiję dokumentai pateikiami Pardavėjo pasirinktomis elektroninėmis priemonėmis: elektroninę sąskaitą faktūrą, atitinkančią Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), Pardavėjas gali pateikti per informacinę sistemą „E. sąskaita“ ([www.esaskaita.eu](http://www.esaskaita.eu)) arba per kitą savo pasirinktą informacinę sistemą (pvz.: Pardavėjas elektroninę sąskaitą faktūrą gali teikti naudodamasis bet kuriuo [PEPPOL](https://peppol.eu/who-is-who/peppol-certified-aps/) tinkle registruotu prieigos tašku (angl. „Access Point“) naudojančiu [PEPPOL AS4](http://docs.peppol.eu/edelivery/as4/specification/) profilį). Europos elektroninių sąskaitų faktūrų standarto neatitinkančią elektroninę sąskaitą faktūrą Pardavėjas privalo pateikti, naudodamasis informacinės sistemos „E. sąskaita“ priemonėmis ([www.esaskaita.eu](http://www.esaskaita.eu)). Pirkėjas elektronines sąskaitas faktūras priima ir apdoroja naudodamasis informacinės sistemos „E. sąskaita“ priemonėmis, išskyrus Pirkimų įstatyme nustatytus išimtinius atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu Esant periodiniams kasmėnesiniams mokėjimams, sąskaita faktūra už praėjusį mėnesį turi būti pateikta ne vėliau, kaip 2-ją einamojo mėnesio darbo dieną. Tais atvejais, kai perkama pagal atskirus užsakymus ar perkant vienkartinio pobūdžio Prekes ir (ar) Paslaugas, sąskaita faktūra turi būti pateikta ne vėliau kaip per 2 darbo dienas nuo Prekių ir (ar) Paslaugų Akto pasirašymo dienos. Specialiosiose Sutarties sąlygose gali būti numatytos ir kitos apmokėjimo sąlygos.“  6.4. Bendrųjų Sutarties sąlygų 3.1 punktas papildomas 3.1.4 papunkčiu:  „3.1.4. Tais atvejais, kai Pardavėjas pažeidžia Sutartyje numatytus dėl nacionalinio saugumo interesų ir (ar) Draudžiamos kilmės taikomus reikalavimus, tačiau dėl šių pažeidimų Sutartis nenutraukiama, Pardavėjas privalo ištaisyti pažeidimą (jeigu ir kiek tai yra įmanoma/proporcinga) bei, Pirkėjui pareikalavus, sumokėti 1000 eurų dydžio baudą už kiekvieną atskirą pažeidimo atvejį.“  6.5. Bendrųjų Sutarties sąlygų 4.2.3 punktas papildomas m) ir n) papunkčiais:  „m) Pirkimų įstatymo 98 straipsnio 1 dalyje nurodytais atvejais;  n) jeigu tiekiamos Prekės ir (ar) teikiamos Paslaugos yra Draudžiamos kilmės.“  6.6. Bendrųjų Sutarties sąlygų 5.10.1 punktas pakeičiamas iš išdėstomas taip:  „5.10.1. Visos Prekės (naudojamos medžiagos, įranga) turi atitikti Pirkėjo nurodytus reikalavimus, negali būti Draudžiamos kilmės bei importuojamos iš šalių ar jų dalių, teritorijų (specialaus statuso zonų), iš kurių tokių Prekių (naudojamų medžiagų, įrangos) importas yra draudžiamas pagal Jungtinių Tautų Saugumo Tarybos sprendimus arba jeigu yra taikomos Jungtinių Amerikos Valstijų, Europos Sąjungos ribojamosios priemonės (sankcijos) ar kitų tarptautinių organizacijų, kurių narė yra arba kuriose dalyvauja Lietuvos Respublika, tarptautinės sankcijos.“  6.7. Bendrųjų Sutarties sąlygų 5.10 punktas papildomas 5.10.2, 5.10.3 ir 5.10.4 punktais:  „5.10.2. Pardavėjas privalo nedelsdamas informuoti Pirkėją apie Pardavėjo, Subtiekėjo, Ūkio subjekto, kurio pajėgumais yra remiamasi, Prekių gamintojo ar juos kontroliuojančio asmens registracijos vietos pasikeitimus (jeigu Pardavėjas, Subtiekėjas, Ūkio subjektas, kurio pajėgumais yra remiamasi, Prekių gamintojas ar juos kontroliuojantis asmuo yra fizinis asmuo – apie nuolatinės gyvenamosios vietos ar pilietybės pasikeitimus), jeigu tokia vieta patenka į Viešųjų pirkimų įstatymo 92 straipsnio 14/15 dalyje numatytame sąraše nurodytas valstybes ar teritorijas.  5.10.3. Per Pirkėjo nustatytą terminą Pardavėjui nepateikus prašomos informacijos ir (ar) dokumentų apie Prekių ir (ar) Paslaugų kilmės šalį, gamintoją ir jį kontroliuojantį asmenį, Pirkėjas pakartotinai kreipiasi į Pardavėją dėl nurodytų duomenų pateikimo nustatydamas šio reikalavimo įvykdymui 10 dienų terminą. Pardavėjui atsisakius pateikti Pirkėjo prašomą informaciją ar jos nepateikus per šiame punkte numatytą terminą, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu.  5.10.4. Tuo atveju, kai nustatoma, kad Pardavėjo siūlomos Prekės neatitinka Bendrųjų Sutarties sąlygų 5.10.1 punkte nustatytų reikalavimų, Pirkėjas turi teisę nutraukti Sutartį vadovaudamasis Bendrųjų Sutarties sąlygų 4.2.3 punkto n) papunkčiu. Atsižvelgiant į perduotų Prekių apimtį bei siekiant išsaugoti Sutartį, Pirkėjas gali leisti Pardavėjui per Pirkėjo nustatytą terminą siūlomas Prekes pakeisti kito gamintojo prekėmis, kurios visiškai atitinka Pirkėjo keliamus techninius reikalavimus ir dėl to nesikeičia Sutarties pobūdis. Atitinkamai už šiame punkte nustatytą pažeidimą Pirkėjui taikoma Bendrųjų Sutarties sąlygų 3.1.4 punkte nurodyta bauda.“  6.8. Vadovaujantis Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, Pirkėjas gali inicijuoti Pardavėjo (Tiekėjų grupės atveju – visų grupės narių), subtiekėjų personalo patikros procedūrą. Vykdant šią procedūrą, Pardavėjas įsipareigoja per 14 dienų nuo Pirkėjo rašto ir sutarties 7.6 priede nurodyto pareigų sąrašo, kuriame nurodytos tikrinamų darbuotojų funkcijos/pavestas darbas, gavimo pateikti Pirkėjui visus duomenis, dokumentus ir sutikimus, patvirtinančius Pardavėjo (Tiekėjų grupės atveju – visų grupės narių), darbuotojų, kuriems dėl jiems priskirtų funkcijų ar pavesto darbo, Sutarties vykdymo metu pagal Sutarties ir teisės aktų reikalavimus bus suteikiama teisė be palydos patekti prie Pirkėjo valdomų nacionaliniam saugumui užtikrinti svarbių įrenginių ar turto, atitiktį Nacionaliniam saugumui užtikrinti svarbių objektų apsaugos įstatymo reikalavimams, t. y. dokumentus, patvirtinančius, kad:  (a) asmuo nėra pripažintas neveiksniu ar ribotai veiksniu bet kurioje srityje arba jam nėra taikomos priverčiamosios medicinos priemonės;  (b) asmuo per paskutinius 3 metus nebuvo įrašytas į sveikatos priežiūros įstaigos įskaitą dėl alkoholizmo ar narkomanijos;  (c) atitinkamas asmuo sutinka būti tikrinamas Nacionaliniam saugumui užtikrinti svarbių objektų apsaugos įstatymo nustatyta tvarka ir apimtimi.  Pastraipose (a) – (c) nurodytus dokumentus Pirkėjui pristato pats asmuo, apie kurį teikiama informacija, užklijuotame voke, ant kurio užrašytas Pirkimo pavadinimas, Pardavėjo pavadinimas ir asmens vardas bei pavardė, tiesiogiai adresu: LITGRID AB, Karlo Gustavo Emilio Manerheimo g. 8, Vilnius. Dokumentus Pardavėjas gali pateikti ir CVP IS elektroninėmis priemonėmis, tačiau jis prisiima visišką atsakomybę už tokio pateikimo visišką atitikimą asmens duomenų apsaugos reikalavimams.  6.9. Jeigu Pardavėjo atstovas, kurio patikra vykdoma vadovaujantis Nacionaliniam saugumui užtikrinti svarbių objektų apsaugos įstatymo 17 straipsnio 8 dalies reikalavimais, negali pateikti 6.1 punkto pastraipose (a) – (c) nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, šie dokumentai gali būti pakeisti:  - priesaikos deklaracija; arba  - oficialia Pardavėjo deklaracija, jeigu toje šalyje nenaudojama priesaikos deklaracija. Oficiali deklaracija turi būti patvirtinta valstybės narės ar Pardavėjo kilmės šalies arba šalies, kurioje jis registruotas, kompetentingos teisinės ar administracinės institucijos, notaro arba kompetentingos profesinės arba prekybos organizacijos.  Šiame punkte nustatytas patikrai atlikti reikalingų dokumentų pateikimo terminas gali būti pratęstas Šalių susitarimu.  6.10. Įkainiai Sutarties galiojimo laikotarpiu gali būti perskaičiuojami tokiomis sąlygomis:  6.10.1. Jei Valstybės duomenų agentūros (www.stat.gov.lt) skelbiamo Vartotojų kainų indekso (toliau – VKI) reikšmė per 6 mėnesių arba ilgesnį laikotarpį, kuris skaičiuojamas nuo Sutarties sudarymo (arba nuo paskutinio Sutarties įkainių perskaičiavimo dėl VKI pokyčio, jei Sutarties įkainiai buvo perskaičiuojami), pakinta 7,5 % arba daugiau, bet kurios iš Šalių iniciatyva gali būti perskaičiuojami Sutarties įkainiai.  6.10.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius.  6.10.3. Įkainiai perskaičiuojami pagal žemiau pateiktą formulę:  Cpn = Sn x(1+(I-X)/100)  Kur:  Cpn – perskaičiuotas Paslaugom taikomas įkainis;  Sn – Sutartyje numatytas (arba paskutinį kartą perskaičiuotas) Paslaugoms taikomas įkainis;  I – VKI pokytis (neigiamu atveju procentas įrašomas su minuso ženklu) procentais. Perskaičiavimui taikomas paskutinis prieš prašymo perskaičiuoti įkainius paskelbtas VKI rodiklis lyginant jį su VKI rodikliu buvusiu Sutarties sudarymo mėnesį (arba su VKI rodikliu naudotu paskutinio perskaičiavimo metu);  X – neigiamo pokyčio atveju (- 5), teigiamo pokyčio atveju 5.  6.10.4. Duomenų šaltinis - http://www.stat.gov.lt, pagrindiniai Lietuvos Respublikos rodikliai. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip, bei galioja tik tai Paslaugų daliai, kuri Pirkėjo dar nebuvo aktuota. Atlikus įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos numatyta tvarka, patikslinama (didėja arba mažėja) pradinė Sutarties vertė. Už Paslaugas, suteiktas iki susitarimo dėl įkainių perskaičiavimo pasirašymo dienos, Pirkėjas apmoka taikant iki tol galiojusį įkainį, o už Paslaugas, suteiktas po susitarimo pasirašymo dienos, Pardavėjui bus apmokama taikant naują įkainį.  6.10.5. Jeigu Paslaugų suteikimas vėluoja dėl priežasčių, dėl kurių Pardavėjas neįgyja teisės į Paslaugų suteikimo termino pratęsimą (arba atleidimą nuo atsakomybės už Paslaugų suteikimo termino praleidimą), uždelstų Paslaugų kaina neperskaičiuojama dėl kainų lygio kilimo, bet turi būti perskaičiuojama dėl kainų lygio kritimo.  6.11. Sutarties įkainiai Sutarties galiojimo laikotarpiu taip pat galės būti perskaičiuojami ir keičiami pasikeitus Lietuvos Respublikoje taikomam minimalaus darbo užmokesčio dydžiui šiomis sąlygomis:  6.11.1. Sutarties įkainių perskaičiavimas atliekamas vieną kartą Lietuvos Respublikos Vyriausybės nutarimo, kuriuo keičiamas iki tol galiojęs minimalaus darbo užmokesčio dydis, galiojimo laikotarpiu;  6.11.2. Įkainių perskaičiavimą inicijuojanti Šalis turi informuoti kitą Šalį raštu apie pageidavimą perskaičiuoti įkainius;  6.11.3. Įkainiai perskaičiuojami pagal žemiau pateiktą formulę:  *MDU po pasikeitimo* **–** *MDU prieš pasikeitimą*  ***PĮ po persk.***= *PĮ prieš persk.* X ( 1 + 0,9 X –––––––––––––––––––––––––––– );  *MDU prieš pasikeitimą*  *čia:*  ***PĮ prieš persk.****– Paslaugų įkainis prieš perskaičiavimą;*  *PĮ po persk. – Paslaugų įkainis po perskaičiavimo;*  *MDU prieš pasikeitimą – Minimalaus darbo užmokesčio dydis iki pasikeitimo;*  *MDU po pasikeitimo – Minimalaus darbo užmokesčio dydis po pasikeitimo.*  6.11.4. Perskaičiuoti įkainiai įsigalioja nuo abiejų Šalių susitarimo dėl Sutarties pakeitimo pasirašymo dienos, jei pačiame susitarime nenumatyta kitaip.  6.11.5. Už Paslaugas, faktiškai suteiktas iki susitarimo dėl įkainių perskaičiavimo įsigaliojimo dienos, Pirkėjas sumoka Pardavėjui taikant iki tol galiojusius Sutarties įkainius, o už Paslaugas, suteiktas po susitarimo įsigaliojimo dienos, Pardavėjui bus apmokama taikant apskaičiuotus įkainius po perskaičiavimo. Išskyrus atvejus, jei kitaip nurodyta susitarime dėl įkainių perskaičiavimo.  6.11.6. Atlikus įkainių perskaičiavimą, vadovaujantis Viešųjų pirkimų tarnybos direktoriaus patvirtintos Kainodaros taisyklių nustatymo metodikos numatyta tvarka, esant poreikiui, kurį nurodo Pirkėjas, patikslinama (didėja arba mažėja) pradinė Sutarties vertė.  6.12. Jeigu Pardavėjas teikiant Pasiūlymą pirkimui deklaracijoje (Specialiųjų Sutarties sąlygų 11 priedas) nurodė, kad Sutarties vykdymo metu, Paslaugas vykdantiems darbuotojams (neįtraukiant vadybos, priežiūros ir kontrolės paslaugas teiksiančių darbuotojų atlyginimų, įtraukiant tik apsaugos darbuotojus) mokamo darbo užmokesčio mėnesio mediana yra didesnė už Lietuvos Respublikos Vyriausybės (toliau – LRV) nutarimu patvirtintą galiojantį minimalų darbo užmokestį (toliau – MMA), tokiu atveju pasikeitus MMA dydžiui Pardavėjas įsipareigoja visą Sutarties galiojimo laikotarpį užtikrinti, kad Paslaugas vykdančių apsaugos darbuotojų, įskaitant subtiekėjo darbuotojus, darbo užmokesčio mėnesio mediana Specialiųjų Sutarties sąlygų 11 priede nurodytu 971,00 Eur (devyniais šimtais septyniasdešimt vienu euru) dydžiu viršys LRV nustatytą minimalią mėnesinę algą. Pirkėjas, jei jam kyla abejonių, ar Sutarties vykdymo metu nurodytiems apsaugos darbuotojams mokamo darbo užmokesčio mediana mažesnė, negu buvo nurodyta Pardavėjui pateikiant pasiūlymą, vadovaudamasis informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašu, patvirtintu Lietuvos Respublikos Vyriausybės 2019 m. lapkričio 6 d. nutarimu Nr. 1104 „Dėl Informacijos apie darbuotojų, vykdančių viešojo pirkimo ar pirkimo sutartis, darbo užmokesčio mėnesio medianą teikimo tvarkos aprašo patvirtinimo“ (toliau – Nutarimas), turi teisę kreiptis į Valstybinio socialinio draudimo fondo valdybą prie Socialinės apsaugos ir darbo ministerijos ir Nutarimu nustatyta tvarka patikrinti Pardavėjo pateiktus duomenis apie apsaugos darbuotojams mokamo darbo užmokesčio medianą. Pardavėjas ne vėliau kaip per 15 (penkiolika) darbo dienų po Sutarties pasirašymo Pirkėjui privalo pateikti Paslaugas teiksiančių apsaugos darbuotojų sąrašą (nurodant sąraše jų vardus, pavardes, gimimo datas) ir, jeigu Pardavėjas savo Pasiūlyme pirkimui buvo nurodęs, kad tokių apsaugos darbuotojų darbo užmokesčio mėnesio mediana bus didesnė už MMA, nurodyti šiems darbuotojams mokamo darbo užmokesčio mėnesio medianos dydį. Pardavėjas įsipareigoja ne rečiau nei kas ketvirtį (Pirkėjui nustačius šio punkto nuostatos pažeidimus, kas mėnesį) Pirkėjui pateikti informaciją apie apsaugos darbuotojų darbo užmokesčio mėnesio medianą. Informacija gali būti teikiama pažymos forma, kuri turi būti parengta vadovaujantis dokumentų rengimo taisyklėmis ir patvirtinta įmonės vadovo ar kito įgalioto asmens parašu, pridedant įgaliojimo kopiją su tikrumo žyma „Kopija tikra“. Esant poreikiui keisti Sutartį vykdysiančius darbuotojus ir (ar) įtraukti naujus, Pardavėjas raštu informuoja Pirkėją ir teikia atitinkamą informaciją apie juos, kuri buvo reikalauta Sutartį vykdysiantiems asmenims (įskaitant visą informaciją apie darbo užmokesčio mėnesio medianą, ir tik Pirkėjui pritarus, keičia Sutartį vykdysiančių apsaugos darbuotojų sąrašą. Šios Sutarties nuostatos pažeidimas laikomas esminiu Sutarties pažeidimu. Pirkėjui nustačius, kad Pardavėjas nevykdo įsipareigojimo dėl užmokesčio mėnesio medianos dydžio pagal šio punkto nuostatas, Pardavėjas įsipareigoja sumokėti trūkstamą darbo užmokesčio skirtumą kiekvienam tokiam Paslaugas vykdančiam apsaugos darbuotojui, įskaitant subtiekėjo darbuotojus, per 10 (dešimt) darbo dienų nuo pažeidimo nustatymo dienos bei pateikti Pirkėjui patikrinamus įrodymus, kad šios sąlygos buvo įvykdytos. Jeigu Pirkėjas nustato, kad Pardavėjas daugiau nei 2 (du) kartus per metus pažeidžia įsipareigojimą dėl darbo užmokesčio mėnesio medianos mokėjimo apsaugos darbuotojams (t. y. jų darbo užmokesčio mėnesio mediana yra mažesnė už deklaruotą darbo užmokesčio mėnesio medianą), laikoma, kad esminę Sutarties nuostatą vykdė su dideliais ir nuolatiniais trūkumais, tokiu atveju Pirkėjas įgauna teisę vienašališkai nutraukti Sutartį ir pasinaudoti Sutarties 4 punkte nurodyta banko garantija.   * 1. Pirkėjui nustačius, kad Pardavėjas nevykdo įsipareigojimo mokėti nurodytą darbo užmokesčio mėnesio medianą pagal Sutarties 6.12 punktą – taikoma 2 000,00 (du tūkstančiai, 00 ct) Eur dydžio bauda už kiekvieną tokį atvejį. | |
| **7. Priedai** | 7.1. Techninė specifikacija.  7.2. Bendrosios Sutarties sąlygos.  7.3. Pardavėjo pasiūlymas.  7.4. Trišalės sutarties projektas.  7.5. Priimtinų bankų sąrašas.  7.6. Pareigų sąrašas.  7.7. Susitarimas dėl asmens duomenų tvarkymo. | |
| **8. Atsakingi asmenys** | 8.1. Su Sutarties vykdymu susijusių klausimų sprendimui Šalys paskiria žemiau nurodytus atsakingus asmenis:   |  |  | | --- | --- | | **Pirkėjo atsakingas asmuo:** | **Pardavėjo atsakingas asmuo:** | |  |  | |  |  | |  |  |   8.2. Už Sutarties ir jos pakeitimų viešinimą Pirkėjo paskirtas atsakingas asmuo: Click or tap here to enter text. | |

|  |  |
| --- | --- |
| **PIRKĖJAS**  **LITGRID AB**  Duomenys apie asmenį kaupiami:  Lietuvos Respublikos juridinių asmenų registre  Karlo Gustavo Emilio Manerheimo g. 8  LT-05131, Vilnius  Įmonės kodas: 302564383  PVM mokėtojo kodas: LT100005748413  Sąskaitos Nr. LT242150051000021766  Bankas: OP Corporate Bank plc Lietuvos filialas  Banko kodas: 21500  Tel. +370 707 02171  El. p.: [info@litgrid.eu](mailto:info@litgrid.eu) | **PARDAVĖJAS**  **UAB „Ekskomisarų biuras“**  Duomenys apie asmenį kaupiami: Lietuvos Respublikos juridinių asmenų registre  Laisvės pr. 10, Vilnius  Įmonės kodas: 122755433  PVM kodas: LT227554314  Sąskaitos Nr. LT847300010000632051  Bankas: Swedbank AB  Banko kodas: 73000  Tel. +370 5 212 4161, +370 687 35522  El. p.: [info@ekskomisarai.lt](mailto:info@ekskomisarai.lt), [vytautas.labeckas@ekskomisarai.lt](mailto:vytautas.labeckas@ekskomisarai.lt) |